CELEX: 21994A0226(04)
Language: mt
Date: 1993-07-02 00:00:00
Title: Aċċettazzjoni tar-riżoluzzjoni tal-Nazzjonijiet Uniti dwar l-applikabilità tal-carnets de passage en douane u carnets CPD għal vetturi kummerċjali tat-triq

Avviż Legali Importanti

|

21994A0226(04)

Official Journal L 056 , 26/02/1994 P. 0050 - 0052

		ANNESS IIAċċettazzjoni tar-riżoluzzjoni tal-Nazzjonijiet Unitidwar l-applikabilità tal-carnets de passage en douane u carnets CPD għal vetturi kummerċjali tat-triqGħall-għanijiet ta' l-applikazzjoni tal-Konvenzjoni tad-Dwana dwar l-Importazzjoni Temporanja ta' Vetturi tat-Triq Kummerċjali (Ġinevra 1956) il-Komunità b'dan tinnotifika lis-Segretarju Ġenerali tan-Nazzjonijiet Uniti li taċċetta r-riżoluzzjoni tan-Nazzjonijiet Uniti dwar l-applikazzjoni ta' carnets de passage en douane u carnets CPD għal vetturi tat-triq kummerċjali.Fir-relazzjonijiet tagħha mal-Partijiet fil-Kuntratt għaż-żewġ Konvenzjonijiet koperti b'din ir-riżoluzzjoni, il-Komunità sejra tapplika r-riżoluzzjoni lil kull wieħed mill-Partijiet li wkoll aċċettaw l-istrument.Il-Komunità sejra wkoll tapplika r-rakkomandazzjoni tal-Kunsill ta' Koperazzjoni tad-Dwana tal-25 ta' Ġunju 1992 dwar l-aċċettazzjoni tal-carnets CPD b'konnessjoni mad-dħul temporanju [1] safejn dan jikkonċerna vetturi tat-triq kummerċjali.It-test tar-riżoluzzjoni huwa riprodott hawn taħt.[1] ĠU L 289, ta' l-24.11.1993, p. 42.--------------------------------------------------Riżoluzzjoni Tal-Ġnus Maġħqudatat-2 ta' Lulju 1993dwar l-applikabilità ta' carnets de passage en douane u carnets CPD għal vetturi tat-triq kummerċjaliGħal Partijiet fil-Kuntratt għall-Konvenzjoni tad-Dwana tal-1956 dwar l-Importazzjoni Temporanja ta' Vetturi tat-Triq Kummerċjali (18 ta' Mejju 1956)IL-GRUPP TA' ĦIDMA NU/KEE DWAR KWISTJONIJIET TAD-DWANA LI JEFFETTWAW IT-TRASPORT,WAQT LI TFAKKAR id-disposizzjonijiet ta' l-Artikolu 8(1) tal-Konvenzjoni tad-Dwana dwar l-Importazzjoni Temporanja ta' Vetturi tat-Triq Kummerċjali (18 ta' Mejju 1956) (hawnhekk iżjed ‘il quddiem imsejħa l-Konvenzjoni tal-Vetturi tal-1956),WAQT LI TFAKKAR li l-Anness I li jinsab ma' din il-Konvenzjoni jipprovdi mudell għall-karti ta' importazzjoni temporanja (carnets de passage en douane) li għandhom jintużaw għall-importazzjoni temporanja ta' vetturi tat-triq kummerċjali, u li dan il-mudell kif ukoll il-kondizzjonijiet għall-użu tiegħu huma prattikament bħal dawk il-karti ta' dħul temporanju (carnet CPD) imniżżla fil-Konvenzjoni dwar id-dħul temporanju, l-Anness A, Appendiċi II (hawnhekk iżjed ‘il quddiem imsejħa l-Konvenzjoni ta' Istanbul),WAQT LI TINNOTA li l-carnet li joħroġ l-assoċjazzjonijiet li jiggarantixxu mħaddma taħt il-Konvenzjoni tal-Vetturi ta' l-1956 huma l-istess bħal dawk li għandhom jitħaddmu taħt il-Konvenzjoni ta' Istanbul,KONXJA mill-importanza li jkun żgurat it-trasferiment bla xkiel mill-Konvenzjoni tal-Vetturi ta' l-1956 għall-Anness C tal-Konvenzjoni ta' Istanbul u biex tkun evitata tbatija żejda lill-assoċjazzjonijiet li jiggarantixxu,TAPPREZZA l-ħerqa ta' l-assoċjazzjonijiet li joħorġu u jiggarantixxu, li jaħdmu taħt il-Konvenzjoni tal-Vetturi biex jirrendu l-ktajjen relevanti li joħorġu u jiggarantixxu li jitħaddmu wkoll taħt l-Annessi A u C li jinsabu mal-Konvenzjoni ta' Istanbul sa fejn tikkonċerna vetturi tat-triq bil-mutur u karrijiet għal użu kummerċjali, u r-rabta tagħhom li jiggarantixxu carnets CPD li għalihom jipprovdu ż-żewġ Konvenzjonijiet,TIRRAKKOMANDA li dawk il-partijiet fil-Kuntratt għall-Konvenzjoni tal-Vetturi ta' l-1956 li aċċettaw carnet għall-importazzjoni temporanja ta' vetturi tat-triq kummerċjali, għandhom ukoll jaċċettaw kemm il-mudell carnet imniżżel fl-Anness I li jinsab mal-Konvenzjoni tal-Vetturi ta' l-1956 u l-karti ta' dħul temporanju (carnet CPD) imniżżel fil-Konvenzjoni ta' Istanbul, Appendiċi II ta' l-Anness A,TITLOB lis-Segretarju Ġenerali tal-Kummissjoni Ekonomika tal-Nazzjonijiet Uniti għall-Ewropa li jinnotifika lill-Partijiet fil-Kuntratt għall-Konvenzjoni tal-Vetturi ta' l-1956 bl-obligazzjoni ta' l-assoċjazzjonijiet li joħorġu u jiggarantixxu, li jagħmlu garanzija, vis-a-vis l-amministrazzjonijiet tad-dwana, li l-carnets li għalihom jipprovdu ż-żewġ Konvenzjonijiet. Is-Segretarju Eżekuttiv qiegħed ikun ukoll mitlub li jwaħħal din ir-riżoluzzjoni ma' dik in-notifika,TITLOB li kull Parti fil-Kuntratt għall-Konvenzjoni tal-Vetturi ta' l-1956 li tinnotifika lis-Segretarju Ġenerali tal-Kummissjoni Ekonomika tal-Nazzjonijiet Uniti għall-Ewropa jekk taċċettax jew ma tilqax din ir-riżoluzzjoni. Dik in-notifika għandha ssir fi żmien sena wara d-data li fiha s-Segretarju Eżekuttiv jinnotifika lill-Partijiet fil-Kuntratt bir-rabta mill-assoċjazzjonijiet li joħorġu u jiggarantixxu, li jiggarantixxu l-carnets li għalihom jipprovdu dawn iż-żewġ Konvenzjonijiet.Fil-każ ta' aċċettazzjoni, il-Parti li qed jikkuntratta għandu wkoll jinnotifika lis-Segretarju Ġenerali bid-data li fiha għandha tapplika r-rakkomandazzjoni u l-kondizzjonijiet ta' l-applikazzjoni tagħha.In-nuqqas li jkun notifikat is-Segretarju Ġenerali tal-Kummissjoni Ekonomika tal-Nazzjonijiet Uniti għall-Ewropa fi żmien sena għandu jfisser li l-parti li qed jikkuntratta ma jkunx kapaċi li jaċċetta r-riżoluzzjoni. Iżda l-parti li qed jikkuntratta jista' jaċċetta din ir-riżoluzzjoni f'data aktar tard.Is-Segretarju Ġenerali għandu jibgħat dan it-tagħrif lill-amministrazzjonijiet tad-dwana tal-Partijiet fil-Kuntratt għall-Konvenzjoni tal-Vetturi ta' l-1956. Għandu wkoll jibagħtu lis-Segretarju Ġenerali tal-Kunsill ta' Koperazzjoni tad-Dwana, lill-organizzazzjonijiet ta' integrazzjoni reġjonali ekonomika li jikkwalifikaw bħala Partijiet fil-Kuntratt, u lill-Allejanza internazzjonali tat-Touring u lill-Federazzjoni Internazzjonali tal-Vetturi.--------------------------------------------------